# Partitsiooni kopeerimine

Allpool kirjeldatakse partitsiooni kopeerimist. Eeldame, et eesmärk on kopeerida partitsioon ühest seadmest teise ja olemasoleva sihtpartitsiooni ülekirjutamine, kuid protseduur ei erine ka siis, kui kopeerid samas seadmes või tühjale alale.

Allpool näeb, milline näeb välja lähteseade:

Peaaken lähteseadmega

Lähtepartitsioon on meie näites sdb1, mis on parajasti ühendatud, nagu näitab lukuikoon ühenduspunkti nime kõrval. Ühendatud partitsiooni ei saa kopeerida, mistõttu see tuleb kõigepealt lahutada. Klõpsa partitsioonil ja vali seejärel menüükäsk menu-partition-mount.

Partitsiooni lahutamise järel lukuikoon kaob ja saad valida menüükäsu menu-partition-copy. See paigutab sdb1 partitsioonihalduri lõikepuhvrisse ehk teisisõnu: sdb1 on nüüd partitsioon, mis sihtkohta asetatakse, kui valid menüükäsu menu-partition-paste.

Meie näites on kopeerimise sihtkohaks /dev/sdc. Klõpsa sellel seadmete paneelis. Selline näeb seade välja enne kopeerimist:

Peaaken sihtseadmega enne kopeerimist

Partitsioon, mida soovime üle kirjutada, on sdc5. Kopeeritud partitsiooni asetamiseks sinna klõpsa sihtpartitsioonil ja vali menüükäsk menu-partition-paste. Näed, et partitsiooni kopeerimise operatsioon lisati ootel operatsioonide nimekirja. Pane tähele, et partitsiooni lisamisel ei ilmu erinevalt partitsiooni asetamisest tühjale alale mingit dialoogi. Asetatava partitsiooni alguse ja lõpu määrab kindlaks ülekirjutatav partitsioon.

Nüüd vali menüükäsk menu-edit-apply ja partitsioon kopeeritaksegi. Täpsemalt kõneleb operatsioonide teostamisest partitsioonide suuruse muutmist käsitlev osa.